**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.221/9  (prot. Nr.9, 52.§) |  |

Par zemesgabala Jūras ielā, blakus

nekustamajam īpašumam Jūras ielā 14,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu, pārejas noteikumu 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot SIA "Promenade Hotel" 2022.gada 31.marta iesniegumu "Par zemesgabala daļas Jūras ielā, Liepājā nomas līguma termiņa pagarināšanu", zemes nomas pārjaunojuma līgumu, kas 2013.gada 13.martā noslēgts starp Liepājas pilsētas pašvaldību un SIA "Promenade Hotel" (iepriekš līgumā - sabiedrība ar ierobežotu atbildību "HT Invest" pirms reorganizācijas - pievienošanas), Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 4.aprīļa priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2013.gada 13.martā noslēgto zemes nomas pārjaunojuma līgumu ar SIA "Promenade Hotel" (reģistrācijas Nr.42103050050; juridiskā adrese: Jūras iela 12, Liepāja) par zemesgabala Liepājā, Jūras ielā (kadastra apzīmējums 1700 032 0261) daļas 385 kv.m platībā nomu bezmaksas autostāvvietu izmantošanai uz 5 (pieciem) gadiem, ieskaitot nomas līguma termiņā faktiskās nomas attiecības par laiku no 2022.gada 16.maija līdz vienošanās par līguma termiņa pagarināšanu spēkā stāšanās dienai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2013.gada 13.martā noslēgtajā zemes nomas pārjaunojuma līgumā šādu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā 2013.gada 1.janvārī un ir spēkā līdz 2027.gada 15.maijam".

3. Gadījumā, ja SIA "Promenade Hotel" vainas dēļ grozījums par zemes nomas pārjaunojuma līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |